Rand en sent · RSG - iono.fm
RSG | Podcast , ±18 min episodes every 6 days	|
Rand en sent 5 Julie 2020
Carla Oberholzer van Debtsafe moedig jou aan om jou denke te vernuwe, sodat jy kan oorleef in onsekere tye. Sy het ook wenke oor hoe jy jou skuld kan aanpak. Walter van der Merwe van Fedgroup Life gesels oor die impak wat Covid-19 op voorsorgfondse het, en veruidelik hoe jy kan bereken hoeveel jy nodig sal hê om 'n gerieflike oudag te hê. Marise Smit van Brenthurst Wealth vertel hoekom dit raadsaam is om 'n finansiële adviseur te gaan sien wanneer jy vir jou aftrede beplan.
Rand en sent 28 Junie 2020
Martiens Barnard van Momentum praat oor kognitiewe afwykings wat jou besluite beïnvloed, en die verskil tussen instink en 'n kritiese denkwyse. Marise Smit van Brenthurst Wealth vertel waarom jy na 'n finansiële adviseur moet gaan om jou te help met 'n plan vir jou aftrede. Richus Nel waarsku teen slenters van skelms, en gee wenke oor hoe jy 'n verneukspul kan identifiseer. En dr. Franco van Wyk van Comparisure gesels oor versekering tydens Covid-19.
Rand en sent 21 Junie 2020
Div de Villiers van die Instituut vir Besigheidsadviseurs praat oor die ondersteuning wat hulle aan kleinsake-ondernemings bied, en doen 'n beroep op ander besighede om hulle ook te help. Ian Scott van Momentum Beleggings identifiseer moontlike beleggingsgeleenthede wat inflasie sal klop. En Louwrens Basson van Mazars praat oor die spesiale begroting wat weens Covid-19 geskep moes word.
Rand en sent 14 Junie 2020
Hennie Heymans van DHL Express praat met Olivia Sambo oor e-handel in Afrika, en die moontlikhede vir groei in hierdie sektor. Dr. Franco van Wyk van Comparisure gesels oor sagteware wat ontwikkel word om menslike kommunikasie na te boots, en hoekom dit nou so 'n belangrike deel van jou besigheid moet wees. En Div de Villiers praat oor die Instituut vir Besigheidsadviseurs, en die ondersteuning wat hulle aan kleinsake-ondernemings bied.
Rand en sent 7 Junie 2020
Rand en sent 31 Mei 2020
Richus Nel van PSG Wealth wys met berekeninge hoe 'n betalingsvakansie op jou huislening jou sal raak, en hoekom dit nie raadsaam is om dit te doen nie. Herman van Papendorp van Momentum praat oor die lae rentekoerse, en waar jy jou geld moet belê om die beste opbrengs te kry. En Regine le Roux van Reputation Matters praat oor die belangrikheid van jou werkers, en hoekom hulle die beste mense is om 'n ambassadeur vir jou maatskappy te wees.
Wat doen jy om finansieel te oorleef wanneer iemand wat afhanklik van jou is, ernstig siek word? En hoe weet jy of jy voldoende versekering het vir so 'n situasie? Richus Nel van PSG Wealth vertel watter impak dit op jou kan hê as 'n afhanklike siek word. Marise Smit van Brenthurst Wealth vertel wat dit beteken as jy ekstra geld op jou huisverband betaal. En prof. Danie Meyer van die Noordwes-Universiteit deel sy mening oor strukturele ekonomiese hervorming, en hoekom dit juis nou noodsaaklik is dat die regering die regte stappe moet doen om Suid-Afrika te herbou.
Prof. Danie Meyer van die Noordwes-Universiteit praat oor die Internasionale Monetêre Fonds en sy mening oor die aanwending van die stimuluspakket. Herman van Papendorp van Momentum gesels oor die uitwerking wat die lae rentekoerse op die ekonomie het, en hoekom dit nou 'n goeie besluit sal wees om jou skuld te betaal, as jy dit kan bekostig.
Dis onvermydelik dat die Covid-19 pandemie 'n negatiewe uitwerking op die wêreldekonomie sal hê. Richus Nel, 'n finansiële beplanner by PSG Wealth, en Herman van Papendorp, hoof van beleggings by Momentum, praat oor die ekonomiese impak van Covid-19. Hulle gee ook raad aan kleinsake-ondernemings en beleggers oor oorlewing in hierdie onsekere finansiële tye.